32. srpska brigada NOVJ
<s>Trideset druga srpska brigada NOVJ formirana je 4. oktobra 1944. godine kod sela Miloševca od dva bataljona Jedanaeste krajiške divizije i Mačvanskog partizanskog odreda.</s><s>Pri formiranju je u svom sastavu imala 1000, a 27. oktobra preko 1500 boraca.</s><s>Isprva je nosila ime Mačvanska brigada.</s>

<s>Borbeni put brigade 
U sastavu Jedanaeste divizije NOVJ vršila je mobilizaciju novih boraca u Mačvi i Tamnavi, zauzela je nemačka uporišta u selima Zvečki i Belom Polju.</s><s>Učestvovala je i u borbama za oslobođenje Obrenovca, a zatim u Beogradskoj operaciji, gde je vodila teške borbe u rejonu Avale protiv delova nemačke Prve brdske divizije koji su se povlačili pravcem Avala-Ruma-Sremska Mitrovica, a 3. i 4. decembra  1944. vodila je teške borbe protiv nemačkih jedinica u Erdeviku.</s><s>Potom je do početka marta vodila borbe na Sremskom frontu protiv nemačkih snaga u rejonu Šid, Tovarnik i Berkasovo.</s><s>Rasformirana je 7. marta 1945. godine, a njenim ljudstvom su bile popunjene 1. proleterska, 5. krajiška i 21. srpska divizija JA.</s>

<s>Reference</s>

<s>Literatura</s>

<s>Vojna enciklopedija (knjiga peta).</s><s>Beograd 1973. godina.</s>

<s>32</s>

